ai4bharat/Pralekha huggingface dataset:
நிதி அமைச்சகம்
ரூ.396.5 கோடி மதிப்புள்ள 147 கிலோ சட்டவிரோத போதைப் பொருட்களை அழித்தது தில்லி சுங்கத் துறை
போதைப் பொருட்களுக்கு  எதிரான போராட்டத்தில் ஒரு முக்கிய நடவடிக்கையாக, தில்லி சுங்கத்துறை ரூ .396.5 கோடி மதிப்புள்ள 147 கிலோ சட்டவிரோத போதைப் பொருட்களை அழித்தது. மத்திய மாசு கட்டுப்பாட்டு வாரியத்தால்  அங்கீகரிக்கப்பட்ட கழிவு மேலாண்மை மையத்தில் இந்தப் போதைப்பொருட்கள் அழிக்கப்பட்டன.
இந்த மையத்தில், 56.346 கிலோ ஹெராயின், 2.150 கிலோ எம்.டி.எம்.ஏ ஹைட்ரோகுளோரைடு, 0.2193 கிலோ மரிஜுவானா மற்றும் 1.6475 கிலோ கஞ்சா உள்ளிட்ட 60.3628 கிலோ சட்டவிரோத போதைப்பொருட்கள் மற்றும் 87 கிலோ எடையுள்ள 10,894 என்.டி.பி.எஸ்-டி.டி.ஜி.இ.சி காப்ஸ்யூல்கள் ஆகியவை எரித்து அழிக்கப்பட்டன.
அழிக்கப்பட்ட போதைப்பொருட்கள், புதுதில்லியில் உள்ள வருவாய் புலனாய்வு இயக்குநரகத்தால் கைப்பற்றப்பட்டவையாகும். இந்த அழிப்பு நடைமுறை முழுவதும் உயர்மட்டக் குழுவால் கண்காணிக்கப்பட்டது.
அபாயகரமான மற்றும் பிற கழிவுகள்  விதிகள்-2016-ன் கீழ் இந்த தடைசெய்யப்பட்ட பொருட்கள் எரித்து அழிக்கப்பட்டன.
பாதுகாப்பு அமைச்சகம்
நிறுவன நாளைக் கொண்டாடியது டிஆர்டிஓ
ராணுவ ஆராய்ச்சி மேம்பாட்டு நிறுவனம்  இன்று தனது 63வது நிறுவன தினத்தைக் கொண்டாடியது. இதை முன்னிட்டு டிஆர்டிஓ தலைவர் டாக்டர். ஜி. சதீஷ் ரெட்டி, பாதுகாப்புத்துறை அமைச்சர் திரு. ராஜ்நாத் சிங்கை சந்தித்து ஆகாஸ் ஏவுகணை மாதிரியைப் பரிசளித்தார். இது சமீபத்தில் ஏற்றுமதி செய்ய அனுமதிக்கப்பட்டது. இந்நிகழ்ச்சியை முன்னிட்டு, டிஆர்டிஓ பவனில், டாக்டர் அப்துல் கலாம் உருவப் படத்துக்கு, டிஆர்டிஓ தலைவர் மற்றும் இயக்குநர்கள் மலரஞ்சலி செலுத்தினர்.
டிஆர்டிஓ கடந்த 1958ஆம் ஆண்டு 10 பரிசோதனைக் கூடங்களுடன் தொடங்கப்பட்டது. இன்று ராணுவத் தொழில்நுட்பத் துறையில் ஏராளமான பிரிவுகளுடன் டிஆர்டிஓ செயல்படுகிறது. நிறுவன தினத்தை முன்னிட்டு டிஆர்டிஓ ஊழியர்களுக்கு டிஆர்டிஓ தலைவர் டாக்டர். ஜி. சதீஷ் ரெட்டி வாழ்த்து தெரிவித்தார். நாட்டுக்காக புதிய தளவாடங்களை உருவாக்கவும், தற்சார்பு இந்தியா திட்டத்துக்கு பங்களிக்கும் படியும் அவர் டிஆர்டிஓ விஞ்ஞானிகளைக் கேட்டுக் கொண்டார். டிஆர்டிஓ 2020ஆம் ஆண்டில் பல சாதனைகள் படைத்தாகவும், டிஆர்டிஓ தயாரிப்புகளின் ஏற்றுமதியை அதிகரிப்பதே, 2021ஆம் ஆண்டின் குறிக்கோளாக இருக்க வேண்டும் என அவர் கூறினார்.
ராணுவ மருத்துவச் சேவைப் பிரிவுக்கு புதிய தலைமை இயக்குநர்:
ராணுவத்தின் மருத்துவ சேவைகள் பிரிவின் தலைமை இயக்குநராக மருத்துவர் வைஸ் அட்மிரல் ராஜத் தத்தா இன்று பொறுப்பேற்றார். இதற்கு முன் இவர் கடற்படை மருத்துவச் சேவைகள் பிரிவு மற்றும் தில்லி ராணுவ மருத்துவமனை கமாண்டன்டாகவும் பணியாற்றியுள்ளார்.
மேலும் விவரங்களுக்கு இந்த ஆங்கிலச் செய்திக் குறிப்புகளைக் காணவும்:https://pib.gov.in/PressReleasePage.aspx?PRID=1685407
----
(Visitor Counter : 186
உள்துறை அமைச்சகம்
இந்திய முன்னாள் குடியரசுத் தலைவர் பாரத ரத்னா திரு. பிரணாப் முகர்ஜி காலமானதற்கு மத்திய உள்துறை அமைச்சர் திரு அமித் ஷா இரங்கல் தெரிவித்துள்ளார்
"பிரணாப் தா மிகவும் அனுபவம் வாய்ந்த தலைவராக இருந்தார், அவர் மிகவும் பக்தியுடன் தேசத்திற்கு சேவை செய்தார்; அவரது சிறந்த வாழ்க்கை முழுநாட்டிற்கும் பெருமை சேர்க்கும் விஷயம் ”
"பிரணாப் தாவின் வாழ்க்கை அவரது கறை படியாத சேவைக்காகவும், நம் தாய்நாட்டிற்கு அளித்த அழியாத பங்களிப்புக்காகவும் எப்போதும் மதிக்கப்படும். அவரது மறைவு இந்திய அரசியலில் பெரும் வெற்றிடத்தை ஏற்படுத்தியுள்ளது.
இந்திய முன்னாள் குடியரசுத் தலைவர் பாரத ரத்னா திரு.பிரணாப் முகர்ஜி காலமானதற்கு மத்திய உள்துறை அமைச்சர் திரு. அமித் ஷா இரங்கல் தெரிவித்துள்ளார். ஒரு ட்வீட்டில், திரு. அமித் ஷா, "இந்தியாவின் முன்னாள் ஜனாதிபதி பாரத் ரத்னா திரு பிரணாப் முகர்ஜி ஜி காலமானதில் மிகுந்த வேதனையடைந்துள்ளேன்" என்று தெரிவித்துள்ளார்.
மத்திய உள்துறை அமைச்சர், “அவர் மிகவும் அனுபவம் வாய்ந்த தலைவராக இருந்தார், அவர் மிகுந்த பக்தியுடன் தேசத்திற்கு சேவை செய்தார். பிரணாப் தாவின் சிறந்த வாழ்க்கை முழு நாட்டிற்கும் பெருமை சேர்க்கும் விஷயம்.” என்று தெரிவித்தார்.
திரு அமித் ஷா "பிரணாப் தாவின் வாழ்க்கை அவரது கறைபடியாத சேவைக்காகவும், நம் தாய்நாட்டிற்கு அளித்த அழியாத பங்களிப்புக்காகவும் எப்போதும் மதிக்கப்படும். அவரது மறைவு இந்திய அரசியலில் பெரும் வெற்றிடத்தை ஏற்படுத்தியுள்ளது. ஈடுசெய்ய முடியாத இந்த இழப்புக்காக, அவரது குடும்பத்தினர் மற்றும் சுற்றத்தாருக்கும் எனது ஆழ்ந்த இரங்கலை தெரிவித்து கொள்கிறேன். ஓம் சாந்தி சாந்தி சாந்தி. ” என்று கூறியுள்ளார்.
பழங்குடியினர் நலத்துறை அமைச்சகம்
அசாமில் பழங்குடியினர் வளர்ச்சி திட்டங்களுக்கு முக்கியத்துவம் அளிக்கப்பட வேண்டும்: மத்திய அமைச்சர் திரு அர்ஜூன் முண்டா
அசாமில் பழங்குடியினர் வளர்ச்சி திட்டங்களுக்கு முக்கியத்துவம் அளிக்கப்பட வேண்டும் என மத்திய பழங்குடியின விவகாரத்துறை அமைச்சர் திரு அர்ஜூன் முண்டா கூறியுள்ளார்.
அசாமில் இரண்டு நாள் சுற்றுப் பயணத்தை மத்திய அமைச்சர் திரு அர்ஜூன் முண்டா, மற்றும் இந்திய பழங்குடியினர் கூட்டுறவு சந்தை வளர்ச்சி கூட்டமைப்பு அதிகாரிகள் இன்று முடித்தனர்.
அதன்பின் பேட்டியளித்த மத்திய அமைச்சர் திரு அர்ஜூன் முண்டா கூறியதாவது:
பழங்குடியினர் வளர்ச்சி திட்டங்களை மாநிலத்தில் முறையாக அமல்படுத்துவதில் பழங்குடியினர் விவகாரத்துறை அமைச்சகம் உறுதியாக உள்ளது. பழங்குடியினர் தயாரிப்பு மற்றும் சேகரிப்பு பொருட்களை தேசிய அளவிலும், சர்வதேச அளவிலும் சந்தைப்படுத்துவதன் மூலம் பழங்குடியினர் பகுதிகளில் முழுமையான வளர்ச்சியை கொண்டு வருவதில் பழங்குடியினர் விவகாரத்துறை அமைச்சகம் கவனம் செலுத்துகிறது.
நாட்டின் பழங்குடியினர் பகுதிகளில் ஒட்டுமொத்த வளர்ச்சிக்கு, சுமார் 40 அமைச்சகங்களுடன் பழங்குடியினர் விவகாரத்துறை அமைச்சகம் இணைந்து செயல்படுகிறது. அசாமில் மேலும் 184 வன்தன் மையங்கள் அமைக்கப்படும். வரவிருக்கும் பிரதமரின் ஆதர்ஷ் கிராம திட்டத்துக்கு அசாமில் 1700 மாதிரி கிராமங்கள் அடையாளம் காணப்பட்டுள்ளன.
மாநிலத்தில் பழங்குடியினர் உண்டு, உறைவிட பள்ளிகள் அமைக்கப்படும். ஒவ்வொரு பள்ளியிலும் 480 பழங்குடியினர் மாணவர்கள் தங்க முடியும். இங்கு விளையாட்டு வசதிகள், ஆசிரியர் குடியிருப்புகள் மற்றும் விருந்தினர் இல்லங்கள் அமைக்கப்படும்.
இவ்வாறு மத்திய அமைச்சர் திரு அர்ஜூன் முண்டா கூறினார்.
இந்த 2 நாள் பயணத்தில் அசாம் ஆளுநர் திரு ஜெகதீஷ் முக்கியை, குவஹாத்தி ராஜ்பவனில் மத்திய அமைச்சர் திரு அர்ஜூன் முண்டா சந்தித்தார். அப்போது வன உற்பத்தி பொருட்களுக்கு குறைந்தபட்ச ஆதரவு விலை அமல்படுத்துவது உட்பட பழங்குடியினர் வளர்ச்சி நடவடிக்கைகள் குறித்து அவர்கள் ஆலோசித்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754586
எரிசக்தி அமைச்சகம்
பிரதமர் டிசம்பர் 27-ம் தேதி மண்டிக்கு பயணம் மேற்கொண்டு, ரூ.11,000 கோடிக்கும் அதிகமான மதிப்பீட்டில் புனல் மின்திட்டங்களுக்கு அடிக்கல் நாட்டி தொடங்கி வைக்கிறார்
கூட்டுறவு கூட்டாட்சி என்னும் பிரதமரின் தொலைநோக்கின் கீழ், ஆறு மாநிலங்களை ஒருங்கிணைத்து சாத்தியமாக்கியுள்ள ரேணுகாஜி அணைத் திட்டத்துக்கு பிரதமர் அடிக்கல் நாட்டுகிறார்
தில்லியின் குடிநீர் விநியோகத்திற்கு பெரிதும் உதவும் வகையில் இத்திட்டம் செயல்படுத்தப்படும்
லூக்ரி 1ம் கட்டம் மற்றும் தவுலாசித் புனல் மின்திட்டங்களுக்கும் பிரதமர் அடிக்கல் நாட்டுகிறார்
சாவ்ரா-குட்டு புனல் மின்திட்டத்தை பிரதமர் தொடங்கி வைக்கிறார்
இமாச்சலப் பிரதேசத்தின் உலக முதலீட்டாளர் மாநாட்டின் இரண்டாவது பூமி பூஜைக்கு பிரதமர் தலைமை தாங்குகிறார்
இம்மாநாடு ரூ.28,000 கோடி மதிப்பிலான திட்டங்களை தொடங்குவதன் மூலம் பிராந்தியத்தில் முதலீட்டுக்கு ஊக்கமளிக்கும் என எதிர்பார்க்கப்படுகிறது
பிரதமர் திரு நரேந்திர மோடி டிசம்பர் 27-ம் தேதி இமாச்சலப் பிரதேசத்தின் மண்டிக்கு பயணம் மேற்கொள்கிறார். அன்று 12 மணியளவில், ரூ.11,000 கோடிக்கும் அதிகமான மதிப்பீட்டில் புனல் மின்திட்டங்களுக்கு அடிக்கல் நாட்டி தொடங்கி வைக்கிறார். இந்த நிகழ்ச்சிக்கு முன்னதாக, சுமார் 11.30 மணியளவில், இமாச்சலப் பிரதேசத்தின் உலக முதலீட்டாளர் மாநாட்டின் இரண்டாவது அடிக்கல் பூமி பூஜைக்கு பிரதமர் தலைமை தாங்குகிறார்.
நாட்டில் பயன்படுத்தப்படாமல் உள்ள ஆதாரங்களை முழுவதுமாக பயன்படுத்த வேண்டும் என்பதில் பிரதமர் தொடர்ந்து கவனம் செலுத்தி வருகிறார். இமயமலை பிராந்தியத்தில் புனல் மின்திட்ட ஆற்றலை முழுமையாகப் பயன்படுத்த வேண்டும் என்பது அதில் ஒன்றாகும். இந்தப் பயணத்தின் போது அடிக்கல் நாட்டப்படவுள்ள திட்டங்கள் இந்த இத்திசையில் மேற்கொள்ளப்படும் முக்கிய நடவடிக்கையாகும்.
பிரதமர் ரேணுகாஜி அணை திட்டத்திற்கும் அடிக்கல் நாட்டவுள்ளார். முப்பது ஆண்டுகளாக கிடப்பில் போடப்பட்டிருந்த இந்த திட்டத்தை, கூட்டுறவு கூட்டாட்சி என்னும் பிரதமரின் தொலைநோக்கின் கீழ், இமாச்சலப் பிரதேசம், உத்தரப் பிரதேசம், அரியானா, ராஜஸ்தான், உத்தரகாண்ட், தில்லி ஆகிய ஆறு மாநிலங்களை ஒருங்கிணைத்து மத்திய அரசு சாத்தியமாக்கியுள்ளது. 40 மெகாவாட் திறனுள்ள இத்திட்டம் ரூ.7,000 கோடியில் உருவாக்கப்படவுள்ளது. ஆண்டுக்கு சுமார் 500 மில்லியன் கன மீட்டர் குடிநீர் விநியோகத்திற்கு வகை செய்யும் இத்திட்டம் தில்லிக்கு பெரிதும் உதவும்.
லுக்ரி முதல் கட்ட நீர் மின்திட்டத்துக்கும் பிரதமர் அடிக்கல் நாட்டுவார். இந்த 210 மெகாவாட் திட்டம் ரூ.1800 கோடி செலவில் உருவாக உள்ளது. இதன் மூலம் ஆண்டுக்கு 750 மில்லியன் யூனிட் மின்சாரம் உற்பத்தி செய்யப்படும். நவீன மின் தொகுப்பு காரணமாக, இத்திட்டத்தால் அண்டை மாநிலங்கள் பயனடையும்.
தவுலாசித் நீர் மின்திட்டத்துக்கும் பிரதமர் அடிக்கல் நாட்டுவார். இது ஹமிர்பூர் மாவட்டத்தின் முதலாவது நீர் மின்திட்டமாக இருக்கும்.இந்த 66 மெகாவாட் திட்டத்திற்கு ரூ.680 கோடி செலவாகும். ஆண்டுக்கு 300 மில்லியன் யூனிட்டுகளுக்கும் மேல் மின்சாரம் உற்பத்தி செய்யப்படும்.
சாவ்ரா-குட்டு நீர்மின் திட்டத்தை பிரதமர் நாளை தொடங்கி வைப்பார். 111 மெகாவாட் திறன் கொண்ட இத்திட்டம் ரூ.2800 கோடியில் உருவாக்கப்பட்டுள்ளது. ஆண்டுக்கு 380 மில்லியன் யூனிட்டுகளுக்கும் மேல் மின்சாரம் உற்பத்தி செய்யப்படும். இதன் மூலம் மாநிலம் ஆண்டுக்கு ரூ.120 கோடி அளவுக்கு வருவாய் ஈட்டும்.
இமாச்சலப் பிரதேசத்தின் உலக முதலீட்டாளர் மாநாட்டின் இரண்டாவது அடிக்கல் பூமி பூஜைக்கு பிரதமர் தலைமை தாங்குகிறார். ரூ.28,000 கோடி மதிப்பிலான திட்டங்களை தொடங்குவதன் மூலம் பிராந்தியத்தில் முதலீட்டுக்கு இம்மாநாடு ஊக்கமளிக்கும் என எதிர்பார்க்கப்படுகிறது
உள்துறை அமைச்சகம்
காவல் அமைப்புகளைப் பற்றிய விரிவான தகவல்களை காவல்துறை ஆராய்ச்சி மற்றும் மேம்பாட்டு அலுவலகம் வெளியிட்டுள்ளது
2020 ஜனவரி 1 வரையிலான காவல் அமைப்புகளைப் பற்றிய தரவுகளை காவல்துறை ஆராய்ச்சி மற்றும் மேம்பாட்டு அலுவலகம் இணையத்தில் இன்று வெளியிட்டுள்ளது.
1986-ஆம் வருடத்திலிருந்து ஒவ்வொரு ஆண்டும் காவல் அமைப்புகளைப் பற்றிய தரவுகளை காவல்துறை ஆராய்ச்சி மற்றும் மேம்பாட்டு அலுவலகம் வெளியிட்டு வருகிறது.
2019 ஜனவரி 1 வரையிலான தகவல்களை மத்திய உள்துறை அமைச்சர் திரு.அமித் ஷா 2020 ஜனவரி 29 அன்று வெளியிட்டார். ஒரு வருடத்திற்கான காவல் அமைப்புகளைப் பற்றிய தரவுகள் அந்த வருடமே வெளியிடப்படுவது காவல்துறை ஆராய்ச்சி மற்றும் மேம்பாட்டு அலுவலகத்தின் வரலாற்றில் இதுவே முதல் முறையாகும்.
தரவுகளைச் சரிபர்ப்பதற்காக கடும் முயற்சிகள் எடுக்கப்பட்டன. இன்று வெளியிடப்பட்டுள்ள தகவல்களின் படி மாநிலங்கள் மற்றும் யூனியன் பிரதேசங்களுக்கு ஒப்புதல் அளிக்கப்பட்டுள்ள காவலர்களின் எண்ணிக்கை 26,23,225 ஆகும்.
தற்போது பணியில் உள்ளவர்களின் எண்ணிக்கை 20,91,488 ஆகும். காலியிடங்களின் எண்ணிக்கை 5,31,737.
மொத்தம் உள்ள பெண் காவலர்களின் எண்ணிக்கை 2,15,504 ஆகும். இது ஒட்டுமொத்தக் காவலர்களின் எண்ணிக்கையில் 10.30 சதவீதமாகும்.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1684384
-----
(Visitor Counter : 220
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தின் புனரமைக்கப்பட்ட மண்டல அலுவலகக் கட்டிடம் திறப்பு விழா மற்றும் கூடங்குளம் அணுமின்நிலைய தர மேலாண்மை நடைமுறைகளுக்கு உரிமம் வழங்கும் விழா ஜூன் 1-ம் தேதி நடைபெறுகிறது
தேசிய தர நிர்ணய அமைப்பான இந்திய தர நிர்ணய அமைவனம், மத்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டப்பூர்வ அமைப்பாகும். சென்னை தரமணியில் செயல்படும் இந்த அமைப்பின் தென் மண்டல அலுவலகம் மறுசீரமைக்கப்பட்டு, புதுப்பிக்கப்பட்டுள்ளது. புதுப்பிக்கப்பட்ட கட்டிடம் சிறந்த பணிச்சூழல், நவீன வசதிகள், மாநாட்டு அறைகள் உள்ளிட்டவற்றை கொண்டுள்ளது. இந்தக் கட்டிடம் தென் மாநிலங்களின் கலாச்சாரங்கள் மற்றும் பாரம்பரியங்களை பிரதிபலிக்கும் வகையில் அமைக்கப்பட்டுள்ளது. இந்தக் கட்டிடத்தை இந்திய தர நிர்ணய அமைவனத்தின் தலைமை இயக்குநர் திரு பிரமோத் குமார் திவாரி, திறந்து வைக்கவுள்ளார்.
அதைத்தொடர்ந்து, கூடங்குளம் அணுமின் நிலையத்தின் தர மேலாண்மை நடைமுறைகளுக்கு உரிமம் வழங்கும் விழா நடைபெறும் என அறிவிக்கப்பட்டுள்ளது. இந்த விழா சென்னை தரமணியில் உள்ள இந்திய தர நிர்ணய அமைவனத்தின், தென் மண்டல அலுவலகத்தில் 2023 ஜூன் 1ம் தேதி நடைபெற உள்ளது. கட்டிட திறப்புத் விழா காலை 9 மணிக்கும், அதனைத் தொடர்ந்து கூடங்குளம் அணுமின் நிலையதர நிர்ணய நடைமுறைகளுக்கு உரிமம் வழங்கும் விழா காலை 11 மணிக்கும் நடைபெறும் என சென்னையில் உள்ள தர நிர்ணய அமைவனத்தின் சந்தைப்படுத்துதல் மற்றும் நுகர்வோர் விவகாரங்கள் பிரிவு துணை இயக்குநர் திரு ஹெச் அஜய் கண்ணா கூறியுள்ளார்.
நிலக்கரி அமைச்சகம்
எம்-சாண்ட் திட்டத்தை பெரிய அளவில் தொடங்குகிறது இந்திய நிலக்கரி நிறுவனம்
சுரங்கம் மற்றும் கனிமங்கள்  சட்டம் 1957-ன் கீழ், மணல் சிறு கனிமமாக வகைப்படுத்தப்பட்டுள்ளது. சிறு கனிமங்களின் நிர்வாக கட்டுப்பாடு மாநில அரசுகளின் கையில் உள்ளது. அதன்படி குறிப்பிட்ட விதிமுறைகளின் கீழ் மாநிலங்கள் அதனை ஒழுங்குமுறைப்படுத்தியுள்ளன. மிக அதிகத் தேவை, கட்டுப்படுத்தப்பட்ட விநியோகம், ஆற்று நீர் சூழலைப் பாதுகாக்க மழை காலத்தில் மணல் வாருவதற்கு முழு தடை விதிக்கப்பட்டுள்ளது ஆகிய காரணங்களால் ஆற்று மணலுக்கு மாற்று கண்டுபிடிப்பது அவசியமாகி உள்ளது. கனிம வள அமைச்சகம் தயாரித்துள்ள மணல் குவாரி கட்டமைப்பு, எம்-சாண்ட் எனப்படும் உற்பத்தி செய்யப்படும் மணலுக்கு மாற்று ஆதாரங்களை வகுத்துள்ளது. அதன்படி பாறைகளைப் பொடியாக அரைத்து இந்த மணல் தயாரிக்கப்படுகிறது.
எம்-சாண்ட் தயாரிப்பதில் ஏற்படும் கழிவுகளை திறந்தவெளியில் கொட்டுவதால் ஏற்படும் சுற்றுச்சூழல் தாக்கத்தை குறைக்க, கோல் இந்தியா லிமிடெட் எனப்படும் இந்திய நிலக்கரி நிறுவனம் திட்டமிட்டுள்ளது. பொருளாதார ரீதியாகவும், சுற்றுச்சூழலுக்கு தாக்கம் ஏற்படுத்தாத வகையிலும் எம்-சாண்ட் தயாரிப்பை ஊக்குவிக்க இந்த நிறுவனம் முடிவு செய்துள்ளது.
தரமான எம்-சாண்ட் உற்பத்தியை ஊக்குவிக்க 2024 ஆம் ஆண்டுக்குள் 5 எம்-சாண்ட் தயாரிப்பு தொழிற்சாலைகளை உருவாக்க இந்திய நிலக்கரி நிறுவனம் முடிவு செய்துள்ளது.
நிதி அமைச்சகம்
பொதுத் துறை வங்கிகளில் கடன் வசதியை அதிகரிப்பதற்காக ரூ.70,000 கோடி முதலீடு அளிக்கப்பட உள்ளது
பொருளாதாரத்தில் வலுவான உந்துதல் ஏற்படுவதற்காக கடன் வசதியை மேம்படுத்தும் நோக்கில் பொதுத் துறை வங்கிகளுக்கு மேலும் ரூ.70,000 கோடி முதலீடு வழங்கப்பட உள்ளது. 2019-20 ஆம் ஆண்டுக்கான பட்ஜெட்டை நாடாளுமன்றத்தில் இன்று தாக்கல் செய்த, மத்திய நிதி மற்றும் பெருநிறுவன விவகாரத் துறை அமைச்சர் திருமதி நிர்மலா சீதாராமன் இந்த அறிவிப்பை வெளியிட்டார். இத்துடன், தங்களுடைய கணக்குகளில் பிறர் பணம் செலுத்துவதைக் கட்டுப்படுத்த இயலாது என்று இப்போதுள்ள சூழ்நிலைக்குத் தீர்வு காணும் வகையில், கணக்கு வைத்திருக்கும் வாடிக்கையாளர்களுக்கு அதிகாரம் அளிக்கும் நடவடிக்கைகளை அரசு எடுக்கும் என்றும் அமைச்சர் தெரிவித்தார்.
கடந்த ஆண்டில் வணிக வங்கிகளின் வாராக்கடன் அளவு சுமார் ரூ.1 லட்சம் கோடி வரை குறைந்திருக்கிறது. வங்கிக் கடன்களுக்கு திவால் அறிவிப்பு நோட்டீஸ் தருவது தொடர்பான நடைமுறைகள் மற்றும் கடந்த நான்கு ஆண்டுகளில் மேற்கொள்ளப்பட்ட மற்ற நடவடிக்கைகள் காரணமாக ரூ.4 லட்சம் கோடிக்கும் அதிகமான தொகை வசூல் செய்யப்பட்டுள்ளது. கடனுக்கான ஒதுக்கீட்டு விகிதம் கடந்த ஏழு ஆண்டுகளில் அதிகபட்ச அளவை எட்டியுள்ளது. உள்நாட்டுக் கடன் வளர்ச்சி 13.8% ஆக உயர்ந்துள்ளது.
வங்கிகளை இணைக்கும் திட்டத்தை அரசு சுமுகமாக செயல்படுத்தியதன் மூலம், பொதுத் துறை வங்கிகளின் எண்ணிக்கை 8 குறைந்துள்ளது என்றும் அமைச்சர் தெரிவித்தார்.
நிதி நிலைமை வலுவாக இருக்கும் என்.பி.எப்.சி. நிறுவனங்களில் இருந்து அதிக மதிப்புள்ள தொகுப்பு சொத்துகளை வாங்குவதற்கு, நடப்பு நிதியாண்டில் ஒரு லட்சம் கோடி ரூபாய் வரையிலான தொகைக்கு, பொதுத் துறை வங்கிகளுக்கு பகுதியளவுக்கு கடன் உத்தரவாதத்தை வழங்க அரசு முடிவு செய்துள்ளது. ஒரு முறை மட்டுமே ஆறு மாத காலத்துக்கு, 10 சதவீதம் வரையிலான முதலாவது இழப்புக்கு இது வழங்கப்படும்.
பொது வெளியீடுகள் மூலம் NBFC-கள்  நிதி திரட்டுவதற்கு, DRR உருவாக்க வேண்டும் என்ற தேவை ரத்து செய்யப்படும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 218.84 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 79,366 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 32,282 கொவிட் சிகிச்சை பெறுபவர்கள் எண்ணிக்கை 0.07 சதவீதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 3,553 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,43,436 என அதிகரித்துள்ளது.
கடந்த 24 மணி நேரத்தில் 2,529 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.62 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,22,057 கொவிட் பரிசோதனைகள் செய்யப்பட்டுள்ளன.
பிரதமர் அலுவலகம்
பிபிநகரில் உள்ள எய்ம்ஸ்-ல் உள்கட்டமைப்பு வசதிகளை மேம்படுத்துவதன் மூலம் தெலங்கானா மாநிலம் பயன்பெறும்: பிரதமர்
பிபிநகரில் உள்ள எய்ம்ஸ்-ல் உள்கட்டமைப்பு வசதிகளை மேம்படுத்துவதன் மூலம் தெலங்கானா மாநிலம் பயன்பெறும் என்றும் ஆரோக்கியமான இந்தியாவை உருவாக்குவதற்கான முயற்சிகளுக்கு மேலும் வலுவூட்டும் என்றும் பிரதமர் திரு நரேந்திர மோடி தெரிவித்துள்ளார்.
மத்திய சுகாதாரம் மற்றும் குடும்ப நல்வாழ்வுத்துறை அமைச்சர் டாக்டர் மன்சுக் மாண்டவியா தனது ட்விட்டர் பதிவில், “ஏப்ரல் 8, 2023 அன்று பிபிநகரில் உள்ள எய்ம்ஸ்-ல் புதிய அதிநவீன வசதிகளை ஏற்படுத்த பிரதமர் திரு நரேந்திர மோடி அடிக்கல் நாட்டுகிறார்” என்றார்.
மத்திய சுகாதாரத்துறை அமைச்சரின் ட்விட்டுக்கு பதிலளித்துள்ள பிரதமர் தமது ட்விட்டர் பதிவில் கூறியிருப்பதாவது:
“பிபிநகரில் உள்ள எய்ம்ஸ்-ல் உள்கட்டமைப்பு வசதிகளை மேம்படுத்துவதன் மூலம் தெலங்கானா மாநிலம் பயன்பெறும் என்றும் ஆரோக்கியமான இந்தியாவை உருவாக்குவதற்கான முயற்சிகளுக்கு மேலும் வலுவூட்டும்.”
தகவல் மற்றும் ஒலிபரப்பு அமைச்சகம்
தொலைகாட்சிகளின் தரத்தை மதிப்பிடும் முகமைகள் நடமுறைகளை ஆய்வு செய்ய குழு அமைப்பு
‘’2014-ம் ஆண்டின் இந்திய தொலைகாட்சிகளின் தர முகமைகளுக்கான நடைமுறைகள்”-ஐ ஆய்வு செய்ய பிரசார் பாரதி தலைமை செயல் அதிகாரி தலைமையில் நால்வர் கொண்ட குழுவை மத்திய தகவல் ஒளிபரப்புத்துறை அமைச்சகம் அமைத்துள்ளது.
இப்போது உள்ள நடைமுறைகள், தொலைகாட்சி ஒழுங்குமுறை ஆணையத்தின் பரிந்துரைகளின்படி மத்திய ஒளிபரப்புத்துறை அமைச்சகத்தால் தொலைகாட்சி தர புள்ளிகளுக்கான குழு, நாடாளுமன்ற குழு ஆகியவற்றுடன் விரிவான ஆலோசனைகள் மேற்கொண்டதன் அடிப்படையில் இந்திய தொலைகாட்சி தர முகமைகளுக்கான நடைமுறைகளை மத்திய தகவல் ஒளிபரப்புத்துறை அமைச்சகத்தால் வெளியிடப்பட்டதாகும்.
கடந்த சில ஆண்டுகளாக இந்த நடைமுறைகளின் செயல்பாடுகளின் அடிப்படையில், அந்த நடைமுறைகளை மீண்டும் புதிதாக ஆய்வு செய்ய வேண்டிய தேவை எழுந்திருப்பது அறியப்பட்டது. குறிப்பாக, இந்திய தொலைத்தொடர்புத்துறை ஒழுங்குமுறை ஆணையத்தின் அண்மைகால பரிந்துரைகளான தொழில்நுட்ப முன்னேற்றங்கள்/தலையீடுகள் ஆகியவற்றுக்கு தீர்வு காண்பதற்கான முறை மற்றும் வெளிப்படையான, நம்பகத்தன்மையான தர முறைக்கான நடைமுறைகளை மேலும் வலுப்படுத்த வேண்டியதைக் கருத்தில் கொண்டும் புதிதாக ஆய்வு செய்ய வேண்டிய தேவை எழுந்திருக்கிறது.
அதன்படி, இந்தியாவில் தொலைகாட்சி தர முறையின் பல்வேறு அம்சங்கள் குறித்து ஆராய குழு அமைக்கப்பட்டுள்ளது. அந்த குழுவானது குறிப்பிட்ட காலத்துக்கு ஆய்வு செய்யும். ஏற்கனவே இருக்கும் முறை பற்றி இந்த குழு மதிப்பீடுகள் மேற்கொள்ளும். அவ்வப்போதைய சமயங்களில் அறிவிக்கப்படும் தொலைகாட்சி ஒழுங்குமுறை ஆணையத்தின் பரிந்துரைகள், ஒட்டு மொத்த தொலைகாட்சி தொழில்துறை செயல்கள் மற்றும் துறையின் பங்கெடுப்பாளர்களின் தேவைகள் ஆகியவற்றை ஆய்வு செய்யும். ஏற்கனவே இருக்கும் நடைமுறைகளில் ஏதேனும் மாற்றங்கள் செய்யப்பட வேண்டுமா என்பதுடன், வலுவான, வெளிப்படையான, பொறுப்புடமை கொண்ட தர முறையை செயல்படுத்துவதற்கான பரிந்துரைகளை இந்த குழு வழங்கும்.
கீழ் குறிப்பிட்டபடி குழு அமைக்கப்பட்டுள்ளது.
1) திரு.சஷி எஸ்.வெம்பதி, தலைமை நிர்வாக அதிகாரி, பிரசார் பாரதி –தலைவர்
2) டாக்டர் திரு. ஷலப், புள்ளியியல் பேராசிரியர், கணிதம் மற்றும் புள்ளியியல் துறை, ஐஐடி, கான்பூர்-உறுப்பினர்
3) டாக்டர் திரு. ராஜ்குமார் உபாத்யாய், செயல் இயக்குனர், சி-டாட்-உறுப்பினர்
4) பேராசிரியர் திரு. புலக் கோஷ், பொதுக்கொள்கைக்கான தீர்வு அறிவியல் மையம்-உறுப்பினர்.
மேலும் விவரங்களுக்கு இந்த ஆங்கில செய்திக்குறிப்பை காணவும்;
https://pib.gov.in/PressReleasePage.aspx?PRID=1670201
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பொது மக்களின் வாழ்க்கையை எளிதாக்குவதே கர்மயோகி இயக்கத்தின் நோக்கம் என்று கூறுகிறார் மத்திய அமைச்சர் டாக்டர் ஜிதேந்திர சிங்
அரசு ஊழியர்களுக்கான தேசிய திறன் கட்டமைத்தல் திட்டமான கர்மயோகி இயக்கத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது.
இதை வரவேற்றுள்ள மத்திய வட கிழக்கு மாகாண வளர்ச்சி இணை
அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங், பொது மக்களின் வாழ்க்கையை எளிதாக்குவதே கர்மயோகி இயக்கத்தின் நோக்கம் என்று கூறியுள்ளார்.
உலகத்தின் மிகப்பெரிய அரசு சேவைகள் சீர்திருத்த திட்டம் என்று கர்மயோகி இயக்கத்தை வர்ணித்த அவர், தனிப்பட்ட, துறை சார்ந்த மற்றும் செயல்முறை அளவிலான திறன்மிகு பொது சேவை வழங்கலை கட்டமைப்பதற்கான விரிவான சீர்திருத்தம் இது என்றார்.
"அமைச்சரவையால் ஒப்புதலளிக்கப்பட்டுள்ள தேசிய திறன் கட்டமைத்தல் திட்டமான கர்மயோகி இயக்கம், புதிய இந்தியாவின் எதிர்காலத்துக்குத் தயார் நிலையில் இருக்கும் அரசு சேவைகளை உருவாக்குவதில் பெரும் பங்காற்றும்," என திரு ஜிதேந்திர சிங் மேலும் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1650655
சிறப்பு சேவைகள் மற்றும் கட்டுரைகள்
ஆவடியில் உள்ள பாதுகாப்பு ஆராய்ச்சி & மேம்பாட்டு நிறுவனத்தில் தேசிய தொழில்நுட்ப தினக் கொண்டாட்டம்
ஆவடியில் உள்ள பாதுகாப்பு ஆராய்ச்சி மற்றும் மேம்பாட்டு நிறுவனத்தின், கவச வாகன ஆராய்ச்சி மற்றும் மேம்பாட்டு நிறுவனத்தில் தேசிய தொழில்நுட்ப தினம் இன்று  கொண்டாடப்பட்டது. “நீடித்த எதிர்காலத்திற்கு அறிவியல் தொழில்நுட்பத்தில் ஒருங்கிணைந்த அணுகுமுறை” என்பதே இந்த ஆண்டின் மையக்கருத்தாகும்.
தமிழ்த்தாய் வாழ்த்து மற்றும் டிஆர்டிஓ பாடலுடன் தொடங்கிய இந்த விழாவில், “ராணுவ வாகனங்களுக்கான கலப்பு உந்துவிசை” என்ற தலைப்பில் மூத்த விஞ்ஞானி திரு ஜி வெங்கடேசன் உரையாற்றினார்.
கவச வாகன ஆராய்ச்சி மற்றும் மேம்பாட்டு நிறுவனத்தின் இயக்குநரும் தலைசிறந்த விஞ்ஞானியுமான திரு வி பாலமுருகன் சிறப்புரையாற்றினார். பாரம்பரிய மற்றும் தற்காலத்துக்கு ஏற்ற கலப்பு எரிசக்திகளுக்கு இடையிலான ஒப்புவமை குறித்தும் விரிவாக விளக்கிக் கூறப்பட்டது. கலப்பு எரிசக்தி முறை இந்தியாவின் பல்வேறு நிலபரப்புகளிலும் பரிசோதிக்கப்பட்டுள்ளது.
வெளியுறவுத்துறை அமைச்சகம்
ஆப்பிரிக்காவின் வளர்ச்சி ஒத்துழைப்பு தொடர்பான இந்தியா – ஐக்கிய அரபு நாடுகள் இடையேயான புரிந்துணர்வு ஒப்பந்தம் – மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை, ஆப்பிரிக்காவின் வளர்ச்சி ஒத்துழைப்பு தொடர்பான இந்தியா – ஐக்கிய அரபு நாடுகளுக்கு இடையேயான புரிந்துணர்வு ஒப்பந்தத்திற்கு ஒப்புதல் வழங்கியுள்ளது. ஆப்பிரிக்காவில் வளர்ச்சிக்கான திட்டங்களை செயல்படுத்துவதில் இரு நாடுகளின் ஒத்துழைப்புக்கான கட்டமைப்பை உருவாக்குவது தொடர்பாக புரிந்துணர்வு ஒப்பந்தத்தில் குறிப்பிடப்பட்டுள்ளது.
பலன்கள்
இந்தியா மற்றும் ஆப்பிரிக்க நாடுகளுக்கு இடையேயான அரசியல் மற்றும் பொருளாதார ரீதியான உறவை இது வலுப்படுத்தும்.
சிறப்பு சேவைகள் மற்றும் கட்டுரைகள்
மேம்பாட்டுக் கல்வி , ஆங்கிலக் கல்வி , பொருளாதாரம்  ஆகிய மூன்று பிரிவுகளில் இரண்டாண்டு எம்.ஏ. படிப்பு, 2023-24 கல்வியாண்டு முதல் அறிமுகப்படுத்த ஐஐடி மெட்ராஸ் திட்டம்.
சென்னையில் உள்ள இந்திய தொழில்நுட்பக் கழகத்தின்  மானுடவியல் மற்றும் சமூக அறிவியல் துறையால்  புதிய எம்.ஏ. படிப்புகள் அறிமுகப்படுத்த உள்ளன. அதிகளவிலான மாணவர்களை ஈடுபடுத்துவதும், விண்ணப்பிக்கும் மாணவர்களின் எண்ணிக்கையை அதிகரிப்பதும்தான் இதன் நோக்கமாகும்.
மேம்பாட்டுக் கல்வி , ஆங்கிலக் கல்வி  ஆகியவை தற்போது ஐந்தாண்டு ஒருங்கிணைந்த எம்.ஏ. படிப்புகளாக இருந்து வருகின்றன. இதற்கு பதிலாக பொருளாதாரப்  பாடத்தையும் எம்.ஏ. படிப்பில் இணைத்து, இவை மூன்றையும் இரண்டாண்டு எம்.ஏ. படிப்புக்கான பாடப் பிரிவுகளாக விரிவுபடுத்த இக்கல்வி நிறுவனம் திட்டமிட்டு உள்ளது. இந்தப் பாடப்பிரிவுகள் 2023-ம் கல்வியாண்டு முதல் செயல்பாட்டுக்கு வரும்.
ஒவ்வொரு பாடப்பிரிவிலும் தலா 25 இடங்கள் இந்திய மாணவர்களுக்கு ஒதுக்கப்படும். மிகையிடங்கள் அடிப்படையில் சர்வதேச மாணவர்களும் இந்தப் படிப்பில் சேர அனுமதிக்கப்படுவார்கள். விண்ணப்பிக்கும் நடைமுறைகள் மார்ச்/ஏப்ரல் 2023-ல் தொடங்கப்பட்டு, ஜூலை 2023-ல் வகுப்புகள் ஆரம்பமாகும். HSEE தேர்வுக்கு பதிலாக, விரைவில் அறிவிக்கப்பட உள்ள நுழைவுத் தேர்வின் அடிப்படையில் இரண்டாண்டு எம்.ஏ. படிப்பிற்கான மாணவர் சேர்க்கை நடைபெறும்.
சான்றுகள் அடிப்படையிலான கொள்கைப் பகுப்பாய்வுகள், சமூகப் பொருளாதார மேம்பாட்டை வடிவமைப்பதில் தொழில்நுட்பத்தின் பங்கு, தரவு அறிவியல் மற்றும் நிர்வாகம், பருவநிலை மாற்றம், நிலைத்தன்மை, நகரமயமாக்கல் போன்ற தற்காலத்து பிரச்சனைகளில் ஈடுபடுத்துதல் உள்ளிட்ட பல்வேறு தனித்துவ அம்சங்கள் புதிய பாடத்திட்டத்தில் இடம்பெற உள்ளன.
புத்தாக்க பொருளாதாரம் , நகர்ப்புறத் திட்டமிடல் மற்றும் மேம்பாடு , சுகாதாரக் கொள்கை , சுற்றுச்சூழல் மானுடவியல் , பருவநிலைப் பொருளாதாரம் , தொழில்நுட்பம் மற்றும் கொள்கை , கணக்கீட்டு மொழியியல்  போன்ற தற்காலத்திற்கு தேவைப்படும் பாடங்களை உள்ளடக்கியதாக எம்.ஏ. படிப்பின் பாடப்பிரிவுகள் சீரமைக்கப்படும்.
----------
(Visitor Counter : 85
எரிசக்தி அமைச்சகம்
விடுதலைப் பெருவிழாவின் ஒரு பகுதியாக மத்திய மின்துறை அமைச்சகம் “ஒளிமிகு பாரதம் ஒளிமயமான எதிர்காலம் – மின்சாரம் @2047” விழாவை கொண்டாடுகிறது
விடுதலைப் பெருவிழாவின் ஒரு பகுதியாக நாடு முழுவதும் மத்திய மின்சாரம், புதிய மற்றும் புதுப்பிக்கத்தக்க எரிசக்தி அமைச்சகம் “ஒளிமிகு பாரதம் ஒளிமயமான எதிர்காலம் – மின்சாரம் @2047” விழாவை ஜூலை 25-ந் தேதி தொடங்கி 30-ந் தேதி வரை கொண்டாடுகிறது.
இவ்விழாவில் தேசிய மற்றும் மாநில அளவில் மின்துறை மற்றும் புதுப்பிக்கத்தக்க எரிசக்தித் துறையின் சாதனைகள் குறித்து பொதுமக்களுக்கு விளக்கும் வகையில் நிகழ்ச்சிகள் நடைபெற உள்ளன. அத்துடன் 2047 ஆம் ஆண்டு நாடு சுதந்திரமடைந்து 100 ஆண்டு நிறைவு பெறும் நிலையில், இத்துறையின் தொலைநோக்குப் பார்வை குறித்தும் எடுத்துரைக்கப்பட உள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845330